Onko legendaarisen tamperelaisravintolan matka päättynyt? – "Toistaiseksi Ohranjyvän tarina oli tässä..."

Ohranjyvä on avannut jälleen ovensa - koronaviruksen teettämistä haasteista huolimattakin.

Pekka Ruissalo

Vuodesta 1965 Tampereen Näsilinnankadulla majaansa pitäneen legendaarisen tamperelaisravintola Ohranjyvän tarina on ainakin toistaiseksi päättynyt. Ravintola tiedottaa asiasta Facebook-yhteisössään torstaiaamuna.

– Kapa kiittää tietovisailijoita menneistä vuosista ja toivottaa menestystä visoihin.. toivottavasti tapaamme visailun merkeissä muualla!! Toistaiseksi ohriksen tarina oli tässä!!!! Hyvää syksyä kaikille!!, ravintola tiedottaa omassa yhteisössään.

Keskustelussa tulee ilmi, että ravintolalle etsitään tai ainakin sille toivotaan löytyvän uusi omistaja.

– Tällä hetkellä visailuita ei pidetä missään, mutta katsotaan tulevaisuudessa.. josko vaikkapa uudistuneessa Ohriksessa jos uus omistaja (jos sellainen tulee) haluaisi.

Ravintola tiedotti 16. kesäkuuta, että se on toistaiseksi suljettu.